S-5818/2019

Dómur

Mál þetta, sem dómtekið var 22. október sl., var upphaflega höfðað með ákæru héraðssaksóknara, dags. 8. júlí 2019 á hendur:

„A-kk-þgf Þ-kk-þgf G-kk-þgf, kennitala [...], [...], Reykjavík, og D-kk-þgf A-kk-þgf S-kk-þgf, kennitala [...], [...], Reykjavík, fyrir frelsissviptingu, líkamsárás og hótanir, með því að hafa í félagi [...]. júlí 2017, utandyra, skammt frá [...] í Reykjavík, svipt A, kt. [...], frelsi í að minnsta kosti 46 klukkustundir, með því að hafa veist að honum með ofbeldi og hótunum um ofbeldi, neytt hann upp í bifreiðina [...], ekið með hann um höfuðborgarsvæðið, meðal annars stöðvað við [...], [...] og [...], og að endingu ekið honum heim en ákærði A-kk-nf Þ-kk-nf sneri A niður, hélt honum niðri, sló hann ítrekað með flötum lófa og krepptum hnefa í andlit og höfuð og sparkaði í rass hans og ákærði D-kk-nf A-kk-nf ógnaði honum með hamri og hótaði að brjóta á honum hausinn ef hann færi ekki inn í bifreiðina og eftir að inn í bifreiðina kom og meðan ákærði D-kk-nf A-kk-nf ók umrædda leið sló ákærði A-kk-nf Þ-kk-nf A ítrekað með flötum lófa og krepptum hnefa í andlit og höfuð, reif í hár hans, tók hann margsinnis hálstaki þannig hann átti erfitt með andardrátt og hótaði að drepa hann. Af þessu hlaut A nefbeinabrot, tvær kúlur í hnakka og þreifieymsli þar yfir og umhverfis, mar og bólgu á neðri augnlokum og augnsvæði beggja augna, tárublæðingu í vinstra auga, þreifieymsli yfir báðum kinnbeinum, neðri kjálka og neðri brún augnumgjarðar vinstra megin, marbletti yfir viðbeini beggja vegna, yfirborðsáverka á hálsi og hruflsár á hægra hné.

Telst þetta varða við 1. mgr. 218. gr., 1. mgr. 226. gr. og 233. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og greiðslu alls sakarkostnaðar.

Einkaréttarkrafa:

Af hálfu A, kt. [...], er gerð krafa um að ákærðu verði in soldium gert að greiða honum miskabætur samtals að fjárhæð kr. 2.500.000. auk vaxta skv. 8. gr. vaxtalaga nr. 38/2001, sbr. 4. gr. laganna frá [...].10.2016 til þess dags er mánuður er liðinn frá því bótakrafa þessi er kynnt fyrir ákærðu en með dráttarvöxtum frá þeim degi skv. 1. mgr. 6. gr., sbr. 9. gr. vaxtalaga til greiðsludags. Þá er krafist skaðabóta kr. 41.800. in soldium vegna útlagðs kostnaðar hans, ásamt dráttarvöxtum skv. 1. mgr. 6. gr., sbr. 9. gr. vaxtalaga. Þá er krafist greiðslu lögmannsþóknunar við réttargæslu in solidum skv. mati dómara eða samkvæmt síðar framlögðum málskostnaðarreikningi auk virðisaukaskatts á þóknun.“

Við þingfestingu á máls nr. 5156/2019 hinn 3. september sl. játaði ákærði D-kk-nf A-kk-nf skýlaust sök. Þá viðurkenndi hann bótaskyldu.

Í þinghaldi 23. september sl. neitaði ákærði A-kk-nf Þ-kk-nf sök að hluta til.

Ákærði viðurkenndu báðir bótaskyldu en kröfðust lækkunar bótafjárhæðar.

Með hliðsjón af afstöðu ákærðu tók dómari með vísan til 2. mgr. 169. gr. laga nr. 88/2008 um meðferð sakamála ákvörðun um að skilja málið í sundur og dæma sérstaklega um þátt ákærða D-kk-ef A-kk-ef í þessu máli sem fékk nr. S5818/2019.

Verjandi ákærða krefst vægustu refsingar er lög leyfa og að refsing verði skilorðsbundin. Þá krefst hann hæfilegrar þóknunar sér til handa. Vísaði hann til þess að samkomulag hefði náðst á milli ákærða og brotaþola um greiðslu bóta að fjárhæð 400.000 krónur. Var það staðfest af lögmanni bótakrefjanda.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín og eins og áður segir náð samkomulagi um greiðslu bóta til brotaþola. Sannað er með játningu ákærðu og öðrum gögnum málsins að ákærði er sekur um þá háttsemi sem henni er gefin að sök og er brot hans rétt heimfært til refsiákvæða í ákæru.

Ákærði hefur ekki áður verið fundinn sekur um refsiverðan verknað. Til þess er litið svo og skýlausrar játningar hans sem lá fyrir strax á rannsóknarstigi. Þá hefur ákærði verið samvinnuþýður í hvívetna. Hann hefur sýnt iðrun og samþykkt að greiða brotaþola bætur eins og áður greinir.

Við ákvörðun refsingar horfir til þyngingar að um alvarlegt brot er að ræða sem ákærði tók þátt í sem samverkamaður. Var það til þess fallið að vekja með brotaþola meiri skelfingu en ella. Á móti kemur að þáttur ákærða, þó nauðsynlegur hafi verið í atburðarrásinni, var minni og verður ekki séð af gögnum að hann hafi beitt brotaþola líkamlegu ofbeldi. Gögn bera á hinn bóginn með sér að brotaþoli hafi borið talsverðan skaða af vegna þess ofbeldis sem hann var beittur.

Fyrir dóminn var lagt ítarlegt læknisvottorð B geðlæknis þar sem gerð er grein fyrir andlegu heilsufari ákærða. Þar kemur fram að ákærði, sem var greindur með ódæmigerða einhverfu á unglingsárum, hafi átt við andlega vanheilsu að stríða um langt skeið. Ákærði er öryrki og hefur ekki verið á vinnumarkaði síðustu ár.

Atvik þau sem lýst er í ákæru áttu sér stað [...]. júlí 2017. Lagði brotaþoli fram kæru strax í kjölfarið og nafngreindi gerendur. Ákærðu voru handteknir og yfirheyrðir daginn eftir og játaði ákærði þá sök. Verður ekki annað séð af gögnum en að rannsókn hafi verið að mestu lokið í lok júlí það ár en uppritun framburða og læknisvottorð lá fyrir í maí 2018. Rannsóknargögn voru sent héraðssaksóknara 3. september 2018 í samræmi við i. lið 1. mgr. 23. gr. laga nr. 88/2008. Þau voru endursend lögreglu til frekari rannsóknar þann 26. apríl 2019. Var ákæra að henni lokinni gefin út 8. júlí 2019. Samkvæmt framansögðu má sjá að dráttur var á meðferð málsins á rannsóknarstigi og hjá ákæruvaldinu. Verður ákærða ekki kennt um þann drátt.

Þykir refsing ákærða með vísan til 1.6. tl. og 8. tl. 1. mgr. 70. gr., 2. mgr. 70 og 2. mgr. 77. gr. almennra hegningarlaga hæfilega ákveðin tólf mánaða fangelsi. Með vísan til þess sem að framan er rakið í tengslum við refsiákvörðun þykir rétt að fresta fullnustu 9 mánaða refsingarinnar og hún falli niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Í málinu liggur fyrir einkaréttarkrafa A. Ákærði er bótaskyldur vegna háttsemi sinnar gagnvart honum. Fyrir liggur samkomulag um að ákærði greiði brotaþola 400.000 krónur. Verður hann dæmdur til að greiða brotaþola þá fjárhæð með vöxtum og dráttarvöxtum eins og nánar greinir í dómsorði. Þá skal ákærði greiða brotaþola 280.000 krónur í málskostnað.

Með vísan til 1. mgr. 235. gr. laga nr. 88/2008 ber ákærða að greiða málsvarnarþóknun skipaðs verjanda síns G-kk-ef J-kk-ef E-kk-ef lögmanns svo og helming annars sakarkostnað samkvæmt framlögðu yfirliti eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði D-kk-nf A-kk-nf S-kk-nf, sæti fangelsi í 12 mánuði en fresta skal fullnustu 9 mánaða refsingarinnar og hún falli niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærða greiði A 400.000 krónur auk vaxta samkvæmt 1. mgr. 8. gr. laga nr. 38/2001 frá [...]. júlí 2017 til 3. október 2019 en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags auk 280.000 krónur í málskostnað.

Ákærða greiði málsvarnarþóknun skipaðs verjanda síns G-kk-ef J-kk-ef E-kk-ef lögmanns, 126.480 krónur og 22.195 krónur í annan sakarkostnað.

S-kvk-nf H-kvk-nf (sign.)

Með vísan til 1. mgr. 235. gr. laga nr. 88/2008 ber ákærða að greiða málsvarnarþóknun skipaðs verjanda síns G-kk-ef J-kk-ef E-kk-ef lögmanns svo og helming annars sakarkostnað samkvæmt framlögðu yfirliti eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

Ákærði D-kk-nf A-kk-nf S-kk-nf, sæti fangelsi í 12 mánuði en fresta skal fullnustu 9 mánaða refsingarinnar og hún falli niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Ákærða greiði A 400.000 krónur auk vaxta samkvæmt 1. mgr. 8. gr. laga nr. 38/2001 frá [...]. júlí 2017 til 3. október 2019 en með dráttarvöxtum samkvæmt 1. mgr. 6. gr. laga nr. 38/2001 frá þeim degi til greiðsludags auk 280.000 krónur í málskostnað.

Ákærða greiði málsvarnarþóknun skipaðs verjanda síns G-kk-ef J-kk-ef E-kk-ef lögmanns, 126.480 krónur og 22.195 krónur í annan sakarkostnað.

S-kvk-nf H-kvk-nf (sign.)